[Foto’s] 4-jarige gereed vir veldry met Land Rover-bedDie Land Rover-bed (Foto: Artisan Joinery) ŉ Vierjarige seuntjie van Pretoria se grootste droom het waar geword toe hy onlangs ŉ Land Rover-bed met regte motoronderdele soos bande en hoofligte gekry het. Die bed wat gebou is deur die meubelmaatskappy Artisan Joinery in die Wes-Kaap, is boonop ŉ replika van die Land Rover Defender wat in die 2015 James Bond-fliek, Spectre, gebruik is. Terry Ryan, eienaar van Artisan Joinery, het in ŉ verklaring gesê die vierjarige was nog altyd ŉ Land Rover-aanhanger. Volgens hom het die kind se ouers besluit op dié Defender 90-weergawe ná ŉ marathon-sessie van James Bond-flieks. Die motor se legendariese veldryvermoë het ook behoue gebly in die maak van die bed. Die veldrybande, hoof- en flikkerligte maak dit moontlik vir dié vierjarige om sonder huiwering die wildste grondpaaie van sy drome aan te durf. Dit het ses weke geneem om die bed te voltooi. Artisan Joinery is reeds in die proses om soortgelyk beddens te bou vir kopers in Brittanje en Dubai. Kwotasies is op aanvraag beskikbaar.